Slovenský zväz vodného motorizmu, Trnavská cesta 29, Bratislava 832 84

## Zápisnica č.7 /2017 zo zasadnutia VV SZVM dňa 22.08.2017

***Prítomní: Vladimír Slaný, Juraj Kubíček, Marián Jung, Marian Majerčík, Peter Bartoš, Jaro Baláž st ,Juraj Kubíček,***

***Ospravedlnení:***  Ingrid Bošková, Andrea Polková

Hostia: Vaclav Tod

1. Predseda szvm informoval VV SZVM, že všetky finančné transakcie v mesiaci jún, júl a čiastočne august 2017 sú k dispozícii a nahliadnutiu na transparentnom účte. Boli realizované platby pre Top Team, klubom ktoré organizovali preteky FF, ako aj ostatné platby pre kluby za organizáciu rýchlostných pretekov a pretekov vznášadiel. Taktiež sú tam zverejnené platby za ubytovanie na MS a ME FF v Maďarsku. Ostatné náklady za účasť na FF budú po odsúhlasení VV vyplatené dodatočne.

Termín : úloha stála Zodpovedný: predseda

1. Predseda SZVM ďalej uviedol, že na druhom účte v Slov.sporitelni sme obdržali platbu vo výške 2,400.-eur za už odsúhlasený odpredaj zväzového motora.
2. Predseda informoval VV, že Min.školstva nám zaslalo pozvánku na školenie u Hl.kontrolóra športu. Má sa jednať o školenie v oblasti povinného zverejňovania údajov. Nakoľko sme nahlásili termín na 31.08.2017 tento nám bol posunutý až na 06.09.2017. Termín školenie je od 13.00 do 17.00 hod.

Termín : 06.09.2017 Zodpovedný: predseda a podpredseda

1. VV konštatuje tak ako bola stanovená úloha pre hospodára SZVM p. Kubíčka, že zainteresované kluby, čo organizovali preteky majú uzavreté zmluvy o dotácii a na ich základe boli odoslané fin.prostriedky. Hospodár upozorňuje, aby v riadnom termíne boli zaslané SZVM vyučtovania.

Termín: 31.08.2017 Zodpovedný: hosp. szvm

1. Predseda SZVM informoval, že dňa 14.08.2017 osobne bol poďakovať na SOV u gen.sekr.SOV Jozefa Libu za poskytnutie podpory na MS a ME FF v Maďarsku a informoval ho o dosiahnutých výsledkoch. p.Liba prislúbil, že cez masmediálne oddelenie SOV zabezpečí propagáciu SZVM a úspechu na MS a ME FF.

 Termín: 14.08.2017 Zodpovedný : predseda SZVM

1. Predseda szvm informoval VV, že tak ako bolo spomínané a uvedené, že sme odpredali zväzový motor za sumu 2 400.-eur vyplývajúc zo schválenej zápisnice VV č.6 za odpredaj a získané finančné prostriedky bude zakúpený v tej istej hodnote nový motor pre kategóriu deti a mládež FF 9,9 kwh.

Termín: 20.09.2017 Zodpovedný: hosp. szvm, ved.sek.FF

1. VV prijal a zobral na vedomie správu vedúceho sekcie o účasti a výsledkoch reprezentácie na pretekoch MS a ME Formula Future v Dunaujvároš Maďarsko v dňoch 9.-13.8.2017. Cestovné náhrady budú spracované a poukázané na účty klubov.

 Napriek pozitívnym výsledkom 3.miesto MS v slalome a ďalšej úspešnosti našich reprezentantov všetkých kategórii patrí veľké poďakovanie za reprezentáciu Slovenska. VV chce poukázať, že z hľadiska nominovanej účasti jedného vedúceho a dvoch kapitánov teamu, bolo maximálne nevhodné, aby sa dožadoval účasti na štartujúcom móle ďalší rodič v role trénera a to bez súhlasu SZVM. Ten svojím správaním a neustálym chodením za rozhodcami vniesol do pretekov nežiaduci jav v podobe podania protestu i napriek výslovnému nesúhlasu team lídra. VV SZVM preto navrhuje a pozýva na ďalšie rokovanie VV predsedu KVM MA JAK Malacky p. Viktorína.

1. VV prijal a zobral na vedomie informáciu od vedúceho sekcie vznášadiel J.Baláža, že ME vznášadiel konané v termíne 12.-13.8.2017 v Piešťanoch boli zorganizované na profesionálnej úrovni a mali veľmi dobrý športový zážitok. O výsledku pretekov a aj o organizácii svedčí účasť veľkého množstva pretekárov ako aj návštevníkov podujatia.
2. VV SZVM prijal informáciu o rýchlostných pretekoch v Komárne v termíne 19.-20.8.2017. Usporiadajúce kluby Kormorán Komárno a AŠK Inter Bratislava splnili cieľ a ukončili seriál Majstrovstiev Slovenska v kategóriach FV 500, T 850, TS 1000, JT 15 a GT 30. Uvedeným klubom a pretekárom patrí poďakovanie za reprezentáciu a šírenie dobrého mena vodáckeho športu.
3. VV SZVM udelilo povolenie štartu pre pretekára Mariana Junga v temíne 25.8.-27.8.2017 Ternopol Ukrajina majstrovstvá sveta F 500. Zároveň bolo nahlásené na poisťovnu poistenie pretekára.

Termín: 25.-27.8.2017 Zodpovedný: serk.szvm

1. VV SZVM sa zaoberal aj otázkou športových plavieb kde predseda komisie M.Jankovič zaslal dňa 18.08.2017 VV SZVM finálnu verziu športových predpisov.
 Uviedol, že v prílohe zasiela poslednú úpravu športových predpisov ( v jednotlivých disciplinach je určené iba celkové poradie bez titulu to už bolo aj v predchadzajucej úprave).

Navrhol po dohode s predsedom SZVM, že členenie finančných prostriedkov schvalených konferenciou bude následovné : 500.-eur Regularita,  300.- eur 1, 3, 4, 6, 8 kolo SP.

**VV SZVM prijal športové predpisy v novej podobe od prekladateľa.**

 Ďalej Komisia športových plavieb odporúčala navýšenie finančných prostriedkov na športové plavby o 800.-eur a ich nasledovne členenie 200eur 2, 5, 7 ,9 kolo SP. Hospodár VV p. Kubíček navrhol M.Jankovičovi, aby zvážil a ponížil dotácie na jednotlivé kolá na 200.-eur a tokto rozdeli dotácie pre všetkých. **Tento návrh VV SZVM neprijal nakoľko už boli konferenciou schválené všetky finančné dotácie pre nerýchlostné preteky**. V diskusii k dotáciam odzneli aj názory členov VV, že je treba uvažovať o navýšení na rýchlostné preteky. Nakoľko sa neustále zvyšujú náklady na organizáciu pretekov klubom v tom zmysle, že lekár a lekárska služba so sanitkou stojí na jeden deň od 250 do 300.-eur, záchranná služba na vode s potápačom tiež okolo 250.-eur, odťah a stavanie trate v priemere 150.-eur k tomu občerstvenie a nákup cien a pohárov je čiastka do 200.-eur, prenájom toaliet a pod. 100.-eur.

1. VV SZVM rozhodol, že predložené cestovné náklady na úhradu za účasť na ME v Portugalsku skútrov / umiestnil sa na 2.mieste v seriály UIM/ pre pretekára M.Lamyho spracuje hospodár p. Kubíček a určí výšku preplatenia nákladov podľa priložených dokladov.

Termín: 12.09.2017 Zodpovedný: hosp. VV SZVM

1. VV SZVM sa zaoberal aj nomináciou na blížiaci sa termín zasadania UIM, ktorý tento rok bude v Čiernej Hore.

Termín :15.9.2017 Zodpovedný: predseda SZVM

1. M.Jung podal VV návrh na doplnenie a umožnenie preplatenia cestovných nákladov za výjazd reprezentácie SZVM na ME v Poľsku a následne v Rensburgu.

Termín: 15.10.2017 Zodpovedný: hosp. SZVM